#посмотрим_сколько_здесь_умеют_читать_на_адыгэбзэ

Сахуэщ къанэр

Хэт зи лажьэр нобэ ди псэукIэр?
КIэ щIимыIэр сыт мы зэрыукIым?
Iэщэр кърихьэкIыу хэти хуиту…
Сыт цIыху укIхэр мы дунейм щIытетыр?
 
ДагъэгуфIэурэ къэхъуа ди цIыкIухэм,
Нобэ гъуэгурыкIуэр сыт щIаукIыр?
Махуэ къэскIэ нэхъри къанлы хъухэу,
Я лъэпкъэгъухэр сыт щIагъэунэхъур?
 
Къыздрахыр дэнэ Iэщэ къомыр?
Ар къращэхуну куэду сомыр?
Дэ ди бынхэр ящIми псыIудзэ,
УнафэщIхэм сыт къыщIрамыдзэр?
 
ЦIыхухэр IэфIу жеижыфкъым,
Быныр дэкIым мэгужьейхэр,
Ар къаукIми е езым иукIми,
Лъэпкъым дэ ди бынкъэ тхэкIуэдыкIыр?
 
ЦIыхухэм я зэхуаку IэфIагъ дэлъыжкъым,
Зэхуэгуапэхэу зэплъыжыфкъым,
Лажьэ зиIэм нызэдехь лажьэншэр,
Хэт домбейщ и унэр, хэт унэншэщ.
 
ГъащIэу къыдитар Алыхьым мащIэщ,
ФIы зыщIэну хуейр дунейм щопIащIэ,
Мы дунейр чэзууэ зэрыщытыр
Зыщыгъупщэм Iейри егъэбатэ.
 
ЩIалэгъуалэр ирахуащ и диным,
Хэтми къахуэщIэжкъым зэдэIуэнур.
ЩIэблэ зимыIэжым сыт и махуэ?
Егъэсыж и лъабжьэр, къанэр сахуэщ…

ЗЭГЪЭЩТОКЪУЭ Людэ
#усэхэр_АХЧ